Launching of Fund for Inclusive (FIF)ກອງປະຊຸມເປີດຕົວກອງທຶນ ການສົ່ງເສີມການເຂົ້າເຖິງ ການບໍລິການດ້ານການເງິນທີ່ຫລາກຫລາຍ ແລະ ທົ່ວເຖິງ
ໂຄງການສົ່ງເສີມການເຂົ້າເຖິງແຫລ່ງທຶນຂອງຜູ້ທຸກຍາກໃຫ້ຫລາຍຂຶ້ນ (MAFIPP) ແມ່ນແຜນງານທີ່ໄດ້ຮັບທຶນສະໜັບສະໜູນຈາກອົງການສະຫະປະຊາຊາດເພື່ອການພັດທະນາ (UNCDF), ກອງທຶນເພື່ອການພັດທະນາອົງການສະຫະປະຊາຊາດ (UNDP) ແລະ DFAT. ໜ້າວຽກຫລັກຂອງໂຄງການ ແມ່ນການສົ່ງເສີມການບໍລິການການເງິນທີ່ທົ່ວເຖິງ ເຮັດໃຫ້ຄອບຄົວທຸກຍາກ ແລະ ມີລາຍໄດ້ຕໍ່າສາມາດເຂົ້າເຖິງການບໍລິການການເງິນໄດ້ ໃນນັ້ນ ກອງທຶນສົ່ງເສີມການເຂົ້າເຖິງການບໍລິການການເງິນທີ່ຫລາກຫລາຍ ແລະ ທົ່ວເຖິງ ຫລື ກອງທຶນ FIF (Fund for Inclusive Finance) ແມ່ນເຄື່ອງມືຫລັກໃນການສົ່ງເສີມວຽກງານດັ່ງກ່າວ. ຈຸດປະສົງຂອງກອງທຶນສົ່ງເສີມການເຂົ້າເຖິງການບໍລິການການເງິນທີ່ຫລາຫຫລາຍ ແລະ ທົ່ວເຖິງ (FIF) ແມ່ນເພື່ອຊຸກຍູ້ໃຫ້ມີການພັດທະນາຜະລິດຕະພັນ ແລະ ການບໍລິການທີ່ຫລາກລາຍຂອງຂະແໜງການເງິນ ເພື່ອປັບປຸງການເຂົ້າເຖິງການບໍລິການການເງິນຂອງຜູ້ທຸກຍາກ ໂດຍສະເພາະປະຊາຊົນຢູ່ໃນເຂດຊົນນະບົດ. ອີກນຶ່ງຈຸດປະສົງແມ່ນເພື່ອກະກຽມບັນດາຜູ້ສະໜອງການບໍລິການການເງິນ ໃຫ້ສາມາດເຂົ້າເຖິງແຫລ່ງທຶນຕ່າງໆທີ່ມີ ເພື່ອການພັດທະນາທີ່ຍືນຍົງຂອງຕົນເອງ. ກອງປະຊຸມຄັ້ງນີ້ ມີຈຸດປະສົງ ແມ່ນເພື່ອແຈ້ງໃຫ້ບັນດາພາກສ່ວນກ່ຽວຂ້ອງຊາບ ກ່ຽວກັບການເປີດຕົວຢ່າງເປັນທາງການ ແລະ ຄວາມພ້ອມຂອງກອງທຶນໃນການຮັບ ແລະ ພິຈາລະນາບົດສະເໜີຂອງບັນດາສະຖາບັນທີ່ມີຄວາມສົນໃຈ. ພ້ອມດຽວກັນນີ້ ກອງປະຊຸມແມ່ນຈັດຂຶ້ນ ເພື່ອຊ່ວຍໃຫ້ຜູ້ເຂົ້າຮ່ວມ ແລະ ສະຖາບັນໄດ້ເຂົ້າໃຈແຈ້ງ ກ່ຽວກັບຂັ້ນຕອນ, ເງື່ອນໄຂຂອງການຄັດເລືອກ ແລະ ການມອບທຶນປະເພດຕ່າງໆແກ່ບັນດາສະຖາບັນທີ່ມີເງື່ອນໄຂຖືກຕ້ອງຄົບຖ້ວນ. ສຳລັບແຜນງານໃນຕໍ່ໜ້າຂອງ MAFIPP ກໍ່ຄືກົມຄຸ້ມຄອງສະຖາບັນການເງິນ ຊຶ່ງແມ່ນຜູ້ຈັດຕັ້ງປະຕິບັດ ແລະ ຄຸ້ມຄອງໂຄງການ ຕໍ່ກັບວຽກງານການສົ່ງເສີມການເຂົ້າເຖິງການບໍລິການການເງິນທີ່ຫລາກຫລາຍ ແລະ ທົ່ວເຖິງ ແມ່ນຈະໄດ້ສືບຕໍ່ຈັດຕັ້ງປະຕິບັດກິດຈະກຳທີ່ຢູ່ໃນແຜນວຽກປະຈຳປີຂອງໂຄງການ ນຶ່ງໃນນັ້ນ ກໍ່ແມ່ນການພິຈາລະນາບັນດາບົດສະເໜີຂອງບັນດາສະຖາບັນ ເພື່ອສະໜອງທຶນຊ່ວຍເຫລືອ ບໍ່ວ່າຈະແມ່ນທຶນຊ່ວຍເຫລືອດ້ານວິຊາການ ຫລື ທຶນກູ້ຢືມ. ເປົ້າໝາຍກໍ່ແມ່ນເພື່ອ ເຮັດໃຫ້ປະຊາຊົນຢູ່ເຂດຫ່າງໄກສອກຫລີກ, ມີລາຍໄດ້ຕໍ່າ ສາມາດເຂົ້າເຖິງການບໍລິການການເງິນໄດ້ຫລາຍຂຶ້ນ. 1. EoI TEMPLATE (English Version) 2. EoI Template (Lao Version) 3. English_Call for proposals-MFS#3 3.-Expression-for-Interest-Lao version 4. English_Call for EoI -delivery methodologies#2 4. Lao_Call for EoI Delivery methodologies # 2 5. English_Call for EoI -product innovation#1 5. Lao_Call for EoI – Product innovation#1 FIF launch_Presentation in Eng version